Billie Jean King

**Billie Jean Moffitt King** (født 22. november 1943 i Long Beach, California, USA) er en amerikansk tidligere tennisspiller.

## Betydningen for dametennis

Billie Jean King er først og fremst kjent som en usedvanlig dyktig tennisspiller, men også som en temperamentsfull og utrettelig forkjemper for kvinners rettigheter på og utenfor tennisbanen. Hun ble profesjonell tennisspiller i 1968. Da kom hun til å spille en avgjørende rolle for etableringen av en profftour for dametennis (senere WTA), separat fra herrenes. Dette medførte også en kraftig økning av pengepremiene for kvinnelige spillere. Hun regnes dermed som en av grunnleggerne av WTA, som i 2005 administrerer 62 turneringer inkludert Federation Cup og Grand Slam-turneringene. En periode var hun også president for WTA.

I 1973 beseiret hun den 55 år gamle proffspilleren Bobby Riggs i det som ble kalt «kampen mellom kjønnene». Hun vant den TV-sendte kampen, som fikk stor oppmerksomhet, med settsifrene 6-4, 6-3, 6-3. Seieren blir regnet for å ha hatt stor betydning når det gjelder å gi kvinneidrett økt oppmerksomhet. Denne tenniskampen ble senere dramatisert i dramakomedien *[[Battle of the Sexes]]* fra 2017, hvor Emma Stone spilte Billie Jean King.

## Spillestil
Helt i starten ville King helst spille volleyslag fremme ved nettet, og måtte nesten overtales til å lære seg grunnslagene. Allerede i 1959 var hun klar for å møte toppspillere i ulike mindre turneringer, og 16 år gammel vant hun doublefinalen i Wimbledon. I 1963 spilte hun singlefinale i Wimbledon, men tapte for Margaret Smith Court. 

## Meritter
Billie Jean King vant totalt 12 singletitler i Grand Slam-turneringer, hvorav seks i Wimbledon, fire i US Open og en hver i Australian Open og French Open. I Wimbledon vant hun også ti titler i double og fire i mixed double. I 1967 vant hun en «triple crown» i Wimbledon, det vil si seier i single, double og mixed double. Hun var med på å vinne flere seire for USA i Federation Cup, og som profesjonell vant hun totalt over 30 turneringer. 

I 1990 ble hun innvotert i National Women's Hall of Fame.

## Grand Slam-titler
*  **[[Australian Open]]:**
** Single damer – 1968 (hun beseiret Margaret Smith Court med 6-1, 6-2 i finalen)
** Mixed double – 1968 (sammen med Dick Crealy)
*  **[[French Open]]:**
** Mixed double  – 1967 (sammen med Owen Davidson) 
** Mixed double  – 1970 (sammen med Bob Hewitt) 
** Single damer – 1972 (hun beseiret Evonne Goolagong med 6-3, 6-3 i finalen)         
** Double damer – 1972 (sammen med Betty Stöve) 
*  **[[Wimbledon (tennis)|Wimbledon]]:**
** Double damer – 1961 (sammen med Karen Hantze Susman)
** Double damer – 1962 (sammen med Karen Hantze Susman)
** Double damer – 1965 (sammen med Maria Bueno)
** Single damer – 1966 (hun beseiret Maria Bueno med 6-3, 3-6, 6-1 i finalen)
** Single damer – 1967 (hun beseiret Ann Haydon-Jones med 6-3, 6-4 i finalen)
** Double damer – 1967 (sammen med Rosie Casals) 
** Mixed double  – 1967 (sammen med Owen Davidson)
** Single damer – 1968 (hun beseiret Judy Dalton Tegart med  9-7, 7-5 i finalen)
** Double damer – 1968 (sammen med Rosie Casals)
** Double damer – 1970 (sammen med Rosie Casals)
** Double damer – 1971 (sammen med Rosie Casals)
** Mixed double – 1971 (sammen med Owen Davidson)
** Single damer – 1972 (hun beseiret Evonne Goolagong med 6-3, 6-3 i finalen)
** Double damer – 1972 (sammen med Betty Stöve)
** Single damer – 1973 (hun beseiret Chris Evert med 6-0, 7-5 i finalen)
** Double damer – 1973 (sammen med Rosie Casals)
** Mixed double – 1973 (sammen med Owen Davidson)
** Mixed double – 1974 (sammen med Owen Davidson)
** Single damer – 1975 (hun beseiret Evonne Goolagong Cawley med 6-0, 6-1 i finalen)
** Double damer – 1979 (sammen med Martina Navrátilová)

*  **[[US Open (tennis)|US Open]]:**
** Double damer – 1964 (sammen med Karen Hantze Susman)
** Single damer – 1967 (hun beseiret Ann Haydon-Jones med 11-9, 6-4 i finalen)
** Double damer – 1967 (sammen med Rosie Casals)
** Mixed double – 1967 (sammen med Owen Davidson)
** Single damer – 1971 (hun beseiret Rosie Casals med 6-4, 7-6 i finalen)
** Mixed double – 1971 (sammen med Owen Davidson)
** Single damer – 1972 (hun beseiret Kerry Melville med 6-3, 7-5 i finalen)
** Mixed double – 1973 (sammen med Owen Davidson)
** Single damer – 1974 (hun beseiret Evonne Goolagong med 3-6, 6-3, 7-5 i finalen)
** Double damer – 1974 (sammen med Rosie Casals)
** Mixed double – 1976 (sammen med Phil Dent)

## Referanser


## Eksterne lenker
* 
* 
* 
* 
*  Biografi om Billie Jean King